[{"text_idx": "#000001", "text": "Po\u0303nevate retseptide katsetamine uudsest toorainest meeldib meile aegajalt ko\u0303igile. Enamasti on sellisel puhul vaja ette vo\u0303tta ka poeska\u0308ik. Klass omaette on aga oskus teha su\u0308u\u0308a siis, kui kapis ei ole enam justkui mitte midagi ja poodi ka ei taha minna. Meil on kodus tihti olukord, kus mees jookseks juba ammu poodi, aga mina vaatan kappi ja u\u0308tlen, et siin on ju mitme pa\u0308eva jagu su\u0308u\u0308a veel! Oskus na\u0308ha kapija\u0308a\u0308kides vo\u0303imalusi on kodukokkajale ha\u0308davajalik ning aitab hoida kokku ka ma\u0308rkimisva\u0308a\u0308rse summa raha."}, {"text_idx": "#000002", "text": "Nutikal kokkamisel ongi peamiselt kaks eelist: rahaline kokkuhoid ja keskkonnasa\u0308a\u0308stlikkus. Olen viimaste kuude jooksul sattunud ra\u0308a\u0308kima tuttavatega pere toidule kuluvast eelarve summast ja suur oli mu u\u0308llatus, kui taipasin, et majandame kodus va\u0308ga sa\u0308a\u0308stlikult. Endale tundus koguaeg, et huhh, nii palju la\u0308heb! \ud83d\ude00 Selgub aga, et meil kulub nelja inimese toidule va\u0308hem kui mo\u0303nes peres kahe inimese toidule. Kuidas see siis vo\u0303imalik on? Ilmselt ma\u0308ngib siin peamist rolli minu enda va\u0308ga tugev sa\u0308a\u0308stja mentaliteet. Aga praktiliste nippide poole pealt:"}, {"text_idx": "#000003", "text": "esmalt ka\u0308in poes korra na\u0308dalas ja ostan pigem toorainet, kui valmis tooteid. Need on odavamad ning nendega on kodus rohkem ma\u0308nguruumi vastavalt sellele, mis isu mingil o\u0303htul tuleb.\nteiseks kasutan tooraine maksimaalselt lo\u0303puni. Selleks jagan nippe blogi toidu raiskamise va\u0308hendamise artiklis ja samuti tegin hea u\u0308levaate koosto\u0308o\u0308s Keskkonnaministeeriumi spetsialistidega Pere ja Kodu 2021. aasta novembrinumbris, kui panime kokku 10 nippi, kuidas va\u0308hendada toidu raiskamist. Nendes artiklites saad teada ka seda, miks on sa\u0308a\u0308stlik kokkamine keskkonna jaoks oluline."}, {"text_idx": "#000004", "text": "Mu lemmikna\u0308iteks on ahjukana. Nelja eurone kanapoiss la\u0308heb esimesel o\u0303htul ahju koos juurikatega, teisel pa\u0308eval saab lo\u0303unaks vo\u0303i o\u0303htuks ja\u0308releja\u0308a\u0308nud lihast vrap, pasta vo\u0303i riisiroog ning kolmandal panen ru\u0308mba potti, keedan koos hea ja paremaga puljongi ning teen kanasupi, millest saab veel 2-3 toidukorda perele. Kui nu\u0308u\u0308d samas valemis korrutada la\u0308bi 4 toidukorra kogus na\u0308iteks valmis paneeritud kanafilee pihvide vo\u0303i muu taolise maksumusega, on summa hoopis teine."}, {"text_idx": "#000005", "text": "Ma usun, et meil ko\u0303igil vo\u0303iks olla kappides piisav varu, et saada ilma poes ka\u0308imata hakkama va\u0308hemalt na\u0308dal. Kasuta selleks oma su\u0308gavku\u0308lma ja kuivainesahtleid, kuhu varu piisavalt baasaineid. Teatud so\u0303ltumatus tuleb kasuks erinevatel elu hetkedel. Nippe mida varuda ja kuidas erinevaid toite mitte millestki kokku vo\u0303luda jagan oma 9. aprilli koolitusel, kuhu saad registreerida siin lingil. No\u0303uanded, mida seal kuuled, sa\u0308a\u0308stavad sulle rakendamise korral sadu eurosid, seega usun, et teed va\u0308a\u0308rt investeeringu oma teadmistesse. \ud83d\ude09 Kui sa aga peaksid lugema seda postitust peale 9. aprilli ja tahaksid ka koolitusele tulla, siis kirjuta mulle Instagramis. Alati saab teha uue koolituse samal teemal ning hea meelega tulen koolitama ka nii, et paned ise kokku seltskonna ja mina so\u0303idan teile ku\u0308lla!"}, {"text_idx": "#000006", "text": "Ta\u0308na on aga fookuses supp. Kuidas siis teha maitsev juurviljasupp kapi viimastest juppidest?"}, {"text_idx": "#000007", "text": "Sibula-ku\u0308u\u0308slaugu-looberi kuumutamine o\u0303lis toob maitsed esile, nii lood supile hea baasi, mille peale on juba va\u0308ga lihtne maitsvat rooga ehitada. Sisse pane ta\u0308pselt\u2028 neid juurikaid, mis sinu su\u0308gavku\u0308lmas vo\u0303i ku\u0308lmikus leiduvad, ning argio\u0303htu supike valmib vaid 20 minutiga."}, {"text_idx": "#000008", "text": "Puljongi vo\u0303id vo\u0303imalusel keeta ise ahjukana ru\u0308mbast (see vo\u0303tab aega 1-1,5 h), aga vajadusel kasuta puljongikuubikuid vo\u0303i valmis puljongit. Ko\u0308o\u0308giviljadeks sobivad ko\u0303ik jupid, mis kapis leiduvad: viimased porgandiotsad, kartul, paprika, kaalikas, ko\u0303rvits, herned-oad jne. Sobivad nii tavaku\u0308lmikus viimase vindi peal olevad tegelased kui ka su\u0308gavku\u0308lma tu\u0308keldatud varud."}, {"text_idx": "#000009", "text": "Baas: sibul vo\u0303i porru, ku\u0308u\u0308slauk, loorberilehed, o\u0303li, puljong, sool-pipar.\nMidagi lihalist: hakkliha vo\u0303i tu\u0308keldatud kanafilee.\nMidagi ko\u0308o\u0308giviljalist: hakitud ko\u0308o\u0308giviljad, su\u0308gavku\u0308lmutatud ko\u0308o\u0308giviljasegu."}, {"text_idx": "#000010", "text": "Nipp! Mida va\u0308iksemaks hakid juurikatu\u0308kid, seda kiiremini keeb supp. Kui ko\u0303ht on va\u0308ga tu\u0308hi, tee pisemad tu\u0308kid. \ud83d\ude09"}, {"text_idx": "#000011", "text": "Minu pildil oleva supi retsept"}, {"text_idx": "#000013", "text": "Haki ku\u0308u\u0308slauk ja porru, pane \u2028poti po\u0303hja o\u0303li ja loorberilehed \u2028ning pruunista mo\u0303ned minutid. \u2028Lisa hakkliha ja prae, kuni liha\u2028 on ku\u0308psenud. Pane potti hakitud ko\u0308o\u0308giviljad, kalla peale 1,5 l vett ja lisa puljongikuubikud. Keeda keskmisel kuumusel, kuni viljad on pehmeks ku\u0308psenud."}, {"text_idx": "#000016", "text": "Kes ma olen? Tere, mina olen Paula!\nMa armastan so\u0308o\u0308mist ja head toitu ning usun, et tervislikuks eluviisiks pole vaja karme piiranguid, vaid pigem o\u0303igeid valikuid vo\u0303imalike alternatiivide seast. Minu blogist leiad madala glu\u0308keemilise indeksiga retsepte, mis hoiavad ko\u0303hu ta\u0308is ja keha tasakaalus ning sobivad nii meestele, naistele kui ka lastele."}, {"text_idx": "#000017", "text": "Ma armastan so\u0308o\u0308mist ja head toitu ning usun, et tervislikuks eluviisiks pole vaja karme piiranguid, vaid pigem o\u0303igeid valikuid vo\u0303imalike alternatiivide seast. Minu blogist leiad madala glu\u0308keemilise indeksiga retsepte, mis hoiavad ko\u0303hu ta\u0308is ja keha tasakaalus ning sobivad nii meestele, naistele kui ka lastele."}]